**Zmluva o vykonávaní správy serverov a počítačovej siete**

uzavretá podľa § 269 ods. 2 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný zákonník**“ a „**Zmluva**“)

**Článok I.**

**Zmluvné strany**

1. **Odberateľ :**

Názov : **Základná škola Javorová alej**

Sídlo : Javorová alej 1, 900 25 Chorvátsky Grob

V zatúpení : Mgr. Silvia Hikkerová - riaditeľ

IČO : 52637395

IČ DPH :

DIČ : 2121086726

(ďalej ako „**Odberateľ**“)

1. **Dodávateľ:**

Obchodné meno : **Sycom s.r.o.**

Sídlo : Bauerova 1205/7, 040 23 Košice-Sídlisko KVP

IČO : 51673029

IČ DPH : 2120756198

Zapísaná : 0R Okresného súdu Košice I, oddiel: Sro, vložka č. 43803/V

Č.účtu : SK15 0900 0000 0051 4437 1065

V zastúpení : Stanislav Křížek – konateľ

(ďalej ako „**Dodávateľ**“)

(Odberateľ a Dodávateľ ďalej spolu ako „**Zmluvné strany**“ )

Článok II.

Úvodné ustanovenia

* 1. Pre účely tejto Zmluvy budú použité nasledovné pojmy:

1. Počítačová sieť- rozumie sa kabeláž a technické zariadenia k nej pripojené.
2. Správa serverov - sú obvyklé činnosti vykonávané administrátorom operačného systému. Ide o spravovanie základného programového vybavenia a užívateľských dát.
3. Základné programové vybavenie - spravidla operačný systém a jeho pomocné programy.
4. Aplikačné programové vybavenie - sú programy, s ktorými pracujú užívatelia siete.
5. Technické vybavenie - výpočtová technika, periférne zariadenia, telekomunikačná technika, vybavenie kamerových a zabezpečovacích systémov.

Článok III.

Predmet Zmluvy

* 1. Dodávateľ sa v súlade s touto Zmluvou zaväzuje pre Odberateľa vykonávať správu serverov, počítačovej siete a súvisiaceho technického vybavenia, komponentov a kabeláže Odberateľa, v rozsahu zadaných požiadaviek Odberateľa v oblasti:

1. testovaní funkčnosti serverov, periférnych zariadení a telekomunikačnej techniky,
2. testovaní na vírusovú infiltráciu a kontrolách bezpečnostných nastavení,
3. nastavení a kontrole konfigurácie počítačov,
4. inštalácii a konfigurácii komponentov operačného systému,
5. inštalácii zmien operačného systému,
6. inštalácii a nastavení siete, v pravidelných kontrolách stavu siete/serverovne,
7. monitorovanie záťaže siete,
8. nastavení a kontrole systémovej integrity,
9. nastavení a kontrole systémových parametrov serverov,
10. inštalácii a reinštalácii základného a aplikačného programového vybavenia, vrátane systémovej konfigurácie,
11. preventívnej technickej diagnostike všetkých technických zariadení,
12. kontrole a defragmentácii diskových zariadení,
13. meraní, testovaní, monitorovaní kabeláže,
14. inštalácii technického vybavenia,
15. poskytovať Odberateľovi aj ďalšiu technickú pomoc a poradenstvo v súvislosti s výkonom správy serverov, počítačovej siete a súvisiaceho technického vybavenia, komponentov a kabeláže,

(ďalej spolu len „**Práce**“) a Odberateľ sa zaväzuje za riadne vykonané Práce zaplatiť cenu podľa Zmluvy.

* 1. Dodávateľ bude vykonávať a plniť svoje práva a povinnosti podľa tejto Zmluvy na svoje vlastné náklady, riziko a nebezpečenstvo.

Článok IV.

Miesto, čas a spôsob plnenia

* 1. Miestom vykonávania Prác je sídlo Odberateľa a ďalšie Odberateľom určené lokality.
  2. Dodávateľ začne vykonávať Práce od 1.1.2021.
  3. Práce budú vykonávané osobne, telefonicky, e-mailom alebo vzdialeným prístupom v pracovné dni počas pracovnej doby Odberateľa a podľa potreby Odberateľa.
  4. Dodávateľ bude vykonávať Práce v časovej a vecnej koordinácii s Odberateľom.
  5. Práce sa Dodávateľ zaväzuje vykonávať podľa naliehavosti, ďalej podľa plánu servisných prác alebo na základne ústnych alebo písomných požiadaviek Odberateľa čo najskôr s prihliadnutím na náročnosť konkrétnej požiadavky, avšak najneskôr v lehote určenej Odberateľom.
  6. V naliehavých prípadoch (zlyhanie počítača, zavírenie siete, výpadok siete) sa Dodávateľ zaväzuje vykonať Práce ihneď po uplatnení požiadavky Odberateľa, počas pracovného času do 8 hodín od nahlásenia naliehavého stavu, najneskôr však nasledujúci deň.
  7. Dodávateľ je povinný bez meškania informovať Odberateľa o vzniku akejkoľvek udalosti, ktorá bráni alebo sťažuje riadne vykonanie Prác a môže spôsobiť omeškanie Dodávateľa s plnením termínov podľa bodu 4.5. tohto článku Zmluvy.

**Článok V.**

**Cena za Práce a platobné podmienky**

* 1. Cena za Práce je stanovená v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon o cenách a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania Prác.
  2. Cena za služby je dohodnutá v mesačnej sume **415€**. V tejto sume sú obsiahnuté pravidelné kontroly PC, NB, servera, updaty, kontrola zálohovania, pripojenie na monitorovací systém, prístup do tiketovacieho portálu.
  3. Cena za Práce mimo dohodnutej pravidelnej údržby je dohodnutá v hodinovej sadzbe a to : 35€ za užívateľskú hodinu (PC, NB, užívateľské aplikácie), 45€ serverovú hodinu (Servery, siete, serverové aplikácie) v pracovnej dobe Dodávateľa uvedenú v bode 6.7 a), účtovanú každú začatú 0,5 hodinu a 50€ za užívateľskú hodinu (PC, NB, užívateľské aplikácie), 90€ serverovú hodinu (Servery, siete, serverové aplikácie) účtovanú každú začatú hodinu mimo pracovnej doby Dodávateľa uvedenú v bode 6.7 a), (ďalej len „**Cena za Práce**“).
  4. Cena za Výjazd je určená paušálne v cene 10€ za výjazd.
  5. Všetky náklady Dodávateľa na realizáciu Prác, vrátane všetkých nákladov, ktoré priamo alebo nepriamo súvisia s Prácami a náklady Dodávateľa súvisiace s plnením si povinností podľa Zmluvy, sú zahrnuté v Cene za Práce, s výnimkou:

1. kabelážnych a inštalačných prác,
2. spotrebného materiálu,
3. náhradného materiálu, pokiaľ sa na neho nevzťahuje záruka,
4. záručných opráv zariadení dodaných inými dodávateľmi.
   1. Odberateľ sa zaväzuje uhradiť Dodávateľovi za riadne a včas vykonané Práce Cenu za Práce, na základe faktúry vystavenej Dodávateľom. Dodávateľ je oprávnený vystaviť faktúru ku koncu kalendárneho mesiaca, v ktorom realizoval Práce.
   2. Cenu za Práce, je Odberateľ povinný zaplatiť Dodávateľovi v lehote splatnosti faktúry, ktorá je 15 dní odo dňa doručenia faktúry Odberateľovi.
   3. V prípade, že faktúra nebude obsahovať náležitosti alebo prílohy uvedené v Zmluve alebo bude obsahovať chybné, prípadne neúplné údaje a prílohy, je Odberateľ oprávnený vrátiť faktúru Dodávateľovi na doplnenie alebo opravu. V tomto prípade prestáva plynúť lehota splatnosti faktúry a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry Dodávateľa.

**Článok VI.**

**Práva a povinnosti Zmluvných strán**

* 1. Všetky činnosti pri vykonávaní Prác podľa Zmluvy, ktoré nie sú touto Zmluvou výslovne označené ako povinnosti Odberateľa, sú povinnosťami Dodávateľa a ich odplata je zahrnutá v Cene za Práce.
  2. Dodávateľ je povinný plniť si všetky povinnosti a záväzky vyplývajúce mu zo Zmluvy s odbornou a celkovou starostlivosťou a s vynaložením všetkých odborných skúseností, ako je možné očakávať od riadne kvalifikovaného a kompetentného Dodávateľa, ktorý má skúsenosti s vykonávaním prác a poskytovaním služieb a plnením povinností plynúcich z tejto Zmluvy v súvislosti s projektom podobnej veľkosti, rozsahu, zložitosti, účelu a hodnoty.
  3. Dodávateľ vyhlasuje, že je odborne spôsobilý na riadne vykonanie Prác a zároveň, že v čase platnosti tejto Zmluvy disponuje všetkými osvedčeniami, potvrdeniami, dokumentmi, dokladmi a rozhodnutiami vydanými štátnymi orgánmi potrebnými pre riadne vykonanie Prác.
  4. Odberateľ je oprávnený kontrolovať Dodávateľa pri vykonávaní Prác a je oprávnený dať Dodávateľovi pokyny pri vykonávaní týchto činností.
  5. Dodávateľ je povinný pri vykonávaní Prác rešpektovať pokyny Odberateľa. Dodávateľ je povinný upozorniť Odberateľa bez zbytočného odkladu na nevhodnú povahu pokynov daných mu Odberateľom na vykonanie Prác. Ak nevhodný pokyn prekáža v riadnom vykonávaní Prác, je Dodávateľ povinný vyžiadať si písomné potvrdenie Odberateľa o tom, že na pokyne trvá, a to bezodkladne po tom, ako pokyn dostane, najneskôr však do dvoch (2) pracovných dní od obdržania pokynu. Ak Dodávateľ neupozorní Odberateľa na nevhodnosť pokynov podľa predchádzajúcej vety, zodpovedá za vady Prác a iné škody spôsobené v dôsledku takýchto pokynov daných mu Odberateľom.
  6. Dodávateľ je povinný informovať Odberateľa o stave vykonávania a rozpracovanosti Prác a predložiť doklady preukazujúce poskytnuté informácie, a to vždy keď ho o to Odberateľ požiada, a to najneskôr do dvadsaťštyri (24) hodín od doručenia žiadosti Odberateľa.
  7. Dodávateľ je sa zaväzuje:

**a)** Poskytovať operatívnu telefonickú poradenskú službu súvisiacu s Prácami povereným pracovníkom Odberateľa pri riešení problémových situácií v pracovných dňoch v čase od 8:00 hod do 17:00 hod.

1. Poskytovať informácie pre zavedenie produktov iného dodávateľa do siete.
2. Zachovať mlčanlivosť o dôverných informáciách a osobných údajoch, s ktorými sa dostane do styku pri vykonávaní Prác.
   1. Odberateľ sa zaväzuje:
3. Poskytnúť Dodávateľovi potrebnú súčinnosť pre vykonávanie Prác.
4. Zaobchádzať s technickým a programovým vybavením podľa ich sprievodnej dokumentácie, návodov, odporúčaní a pokynov Dodávateľa.
5. Umožniť prístup Dodávateľovi do priestorov Odberateľa v dohodnutom čase a spôsobe a vytvoriť mu primerané pracovné podmienky.
6. Informovať Dodávateľa o zmenách v technickom a programovom vybavení siete.
7. Zabezpečiť, aby rozvod elektrickej siete zodpovedal platným technickým normám.

**Článok VII.**

**Sankcie**

* 1. V prípade omeškania Dodávateľa s vykonávaním Prác v  lehote určenej Odberateľom podľa článku IV. bod 4.5. tejto Zmluvy, má Odberateľ právo požadovať od Dodávateľa zaplatenie zmluvnej pokuty vo výške 50,- EUR za každý aj začatý deň omeškania.
  2. Zhotoviteľ potvrdzuje a súhlasí s tým, že zmluvné pokuty podľa tejto Zmluvy sú spravodlivé a primerané.
  3. Zmluvné pokuty v zmysle tohto článku Zmluvy je Odberateľ oprávnený uložiť Zhotoviteľovi opakovane, najviac však 10 násobne .
  4. Zaplatením zmluvnej pokuty v zmysle tohto článku Zmluvy sa Zhotoviteľ nezbavuje povinnosti, ktorá bola zabezpečená zmluvnou pokutou.
  5. Vznikom povinnosti Zhotoviteľa zaplatiť zmluvnú pokutu ani jej skutočným zaplatením nie je dotknutý nárok Odberateľa na náhradu škody, ktorá mu vznikla porušením povinností Zhotoviteľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

**Článok VIII.**

**Trvanie a ukončenie Zmluvy**

* 1. Zmluva sa uzatvára na dobu neurčitú.
  2. Táto Zmluva zanikne:

1. písomnou dohodou oboch Zmluvných strán,
2. písomným odstúpením niektorej Zmluvnej strany, v prípade hrubého porušenia povinností druhej strany ak sa po predchádzajúcom písomnom napomenutí stav nezmenil.
   1. V prípade zániku Zmluvy je Dodávateľ povinný informovať Odberateľa o aktuálnom stave vykonávania Prác a upozorniť ho na prípadné opatrenia na zabránenie bezprostredne hroziacej škody v dôsledku nedokončenia vykonávania Prác a odovzdať mu podklady o nastaveniach, konfiguráciách, menách a heslách k internetu, emailu, kontám, WiFi routerom, serveru, antivírusovým a antispamovým programom a iným súčastiam počítačovej siete.
   2. Práva a povinnosti uvedené v tejto Zmluve, ktoré vzhľadom na svoju povahu majú trvať aj po ukončení tejto Zmluvy, pretrvávajú aj po ukončení tejto Zmluvy.
   3. Výpovedná lehota pre Zmluvu v rozsahu tejto Špecifikácie je jeden mesiac a je rovnaká pre obe zmluvné strany; ak bola písomná výpoveď riadne doručená druhej zmluvnej strane do 25. dňa (vrátane) kalendárneho mesiaca, výpovedná lehota začína plynúť prvý deň kalendárneho mesiaca nasledujúceho po mesiaci, v ktorom bola písomná výpoveď riadne doručená druhej zmluvnej strane a uplynie posledný deň kalendárneho mesiaca nasledujúceho po mesiaci, v ktorom bola písomná výpoveď Zmluvy alebo jej časti v rozsahu konkrétnej Špecifikácie doručená druhej zmluvnej strane s tým, že platnosť Zmluvy alebo časti Zmluvy v rozsahu konkrétnej Špecifikácie na základe jej výpovede niektorou zo zmluvných strán zanikne uplynutím posledného dňa kalendárneho mesiaca, v ktorom uplynie výpovedná lehota. V prípade, ak bola písomná výpoveď riadne doručená druhej zmluvnej strane v 26. až posledný deň kalendárneho mesiaca, výpovedná lehota začne plynúť prvým dňom druhého kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane a platnosť vypovedanej Zmluvy alebo časti Zmluvy v rozsahu konkrétnej Špecifikácie zanikne v posledný deň druhého kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

Článok IX.

Záverečné ustanovenia

* 1. Zmluvné vzťahy touto Zmluvou bližšie neupravené sa spravujú príslušnými ustanoveniami Obchodného zákonníka a iných všeobecne záväzných právnych predpisov vzťahujúcich sa na zmluvné záväzky vyplývajúce z tejto Zmluvy.
  2. Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni jej zverejnenia v zmysle ustanovenia § 47a ods. 1 zákona č. 40/1964 Zb. Občianskeho zákonníka v znení neskorších predpisov.
  3. Zmeny a dodatky k tejto Zmluve musia byť vykonané formou písomného dodatku k Zmluve a musia byť podpísané oboma Zmluvnými stranami.
  4. Táto Zmluva bola vyhotovená v dvoch rovnopisoch, z ktorých každá zo Zmluvných strán obdrží po jednom vyhotovení.
  5. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto Zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

V Chorvátskom Grobe, dňa....................

**Odoberateľ: Dodávateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Stanislav Křížek**

**Sycom s.r.o.**